E.H. Shepard

Ernest Howard Shepard (født 10. desember 1879 i London, død 24. mars 1976) var en britisk billedkunstner og bokillustratør. Han ble særlig kjent for illustrasjonene til barnebøkene Det suser i sivet av Kenneth Grahame og Ole Brumm av A.A. Milne. 

E.H. Shepards varme og humørfylte pennetegninger og hans menneskeliknende dyreskikkelser la blant annet grunnlaget for Disney-konsernets visuelle framstilling av Ole Brumm og vennene hans. Shepards illustrasjoner er i dag like klassiske som bøkene.

E.H. Shepard tegnet ellers blant annet karikaturer og vitsetegninger for vittighetsbladet Punch fra 1907 til 1953. Shepard skrev dessuten to selvbiografier, Drawn from Memory (1957) og Drawn From Life (1962).

Han ble utnevnt til Offiser av Order of the British Empire i 1972.

Referanser

Eksterne lenker 
  
 Biografi (på norsk)
 Biografi (på engelsk)
 BBC om «Mannen som hatet Ole Brumm» (på engelsk)

Britiske illustratører
Order of the British Empire (OBE)
Ole Brumm
Personer fra London
Offiserer i British Army